L 57[14 Jurnalul Oficial al Uniunii Europene 24.2.2007 COMISIE DECIZIA COMISIEI din 2 februarie 2007 de înființare a Consiliului European pentru Cercetare (Text cu relevanță pentru SEE) (2007/134/CE) COMISIA COMUNITĂȚILOR EUROPENE, având în vedere de Tratatul de instituire a Comunității Europene, având în vedere Decizia nr. 1982/2006/CE a Parlamentului European şi a Consiliului din 18 decembrie 2006 privind cel de-al şaptelea program-cadru al Comunității Europene pentru cercetare, dezvoltare tehnologică și activităţi cu caracter demonstrativ (2007-2013) (), în special articolele 2 și 3, având în vedere Decizia 2006/972/CE a Consiliului din 19 decembrie 2006 privind programul specific: „Ideas” („Idei”) de punere în aplicare a celui de-al șaptelea program-cadru (2007- 2013) al Comunității Europene pentru cercetare, dezvoltare tehnologică şi activități cu caracter demonstrativ (2), în special articolul 4 alineatele (2) şi (3), întrucât: (1)  În cadrul celui de-al șaptelea program-cadru, programul specific „Idei” are drept obiectiv să sprijine cercetarea aflată la frontiera cunoaşterii, la întrepătrunderea tuturor domeniilor ştiințifice, tehnologice şi academice, inițiată și desfăşurată de cercetători pe teme alese de aceştia. (2) Decizia 2006/972/CE prevede înființarea de către Comisie a unui Consiliu European pentru Cercetare (denumit în continuare „CEC”), care să reprezinte instru- mentul principal de punere în aplicare a programului specific „Idei”. (3) În conformitate cu articolul 4 alineatul (3) din Decizia 2006/972/CE, CEC este format dintr-un consiliu ştiințific independent (denumit în continuare „Consiliul ştiințific”), beneficiind de susținerea unei structuri destinate punerii în aplicare a programului specific menționat. () JO L 412, 30.12.2006, p. 1. () JO L 400, 30.12.2006. (4)  Consiliul ştiințific este compus din oameni de știință, ingineri şi savanți de cel mai înalt renume, numiți de Comisie și acționând în nume propriu, independent de orice influență externă. Consiliul ştiințific acționează conform mandatului care i-a fost atribuit prin articolul 5 din Decizia 2006/972/CE și în mod exclusiv în interesul realizării obiectivelor ştiințifice, tehnologice și academice ale programului specific „Idei”. (5)  Consiliul ştiințific alege în mod independent un secretar general care acţionează sub autoritatea sa. Inter alia, secretarul general oferă asistență Consiliului ştiințific în ceea ce priveşte asigurarea unei relații eficiente cu Comisia şi cu structura destinată punerii în aplicare a programului specific, precum și în ceea ce privește moni- torizarea punerii în aplicare eficace a strategiei și a pozi- țiilor Consiliului ştiințific de către această structură auxiliară. (6)  Consiliul ştiințific lucrează în conformitate cu principii de excelență ştiințifică, eficiență și transparență. Comisia acționează ca garant al autonomiei şi integrității Consi- liului ştiințific şi asigură funcționarea corespunzătoare a acestuia. (7)  Sunt stabilite reglementări privind divulgarea de informații de către membrii Consiliului ştiințific, fără a aduce atingere normelor privind securitatea anexate la Regulamentul de procedură al Comisiei prin Decizia 2001/844/CE, CECO, Euratom (3). (8) Datele personale referitoare la membrii Consiliului ştiințific sunt prelucrate în conformitate cu Regulamentul (CE) nr. 45/2001 al Parlamentului European și al Consi- liului din 18 decembrie 2000 privind prelucrarea datelor personale de către instituțiile și organismele comunitare şi libera circulație a acestui tip de date (*). (') JO L 317, 3.12.2001, p. 1. Decizie, astfel cum a fost modificată ultima dată prin Decizia 2006/548/CE, Euratom (JO L 215, 5.8.2006, p. 38). () JO L 8, 12.1.2001, p. 1.